গুগল অ্যান্ড্রয়েড অপারেটিং সিস্টেমের প্রতিটি সংস্করণ কোনো ডেজার্ট বা মিষ্টান্নের নামে নামকরণ করে থাকে। এই যেমন- জেলি বিন, কিট ক্যাট, ললিপপ, মার্শমেলো এবং ওরিও। এই ধারাবাহিকতায় এল পাই। অ্যান্ড্রয়েড পাইয়ের ফিচারকে প্রধানত তিনটি ভাগে ভাগ করা হয়েছে। এগুলো হলো- ইন্টেলিজেন্সি, সিমপ্লিসিটি এবং ডিজিটাল ওয়েলবিং। অ্যান্ড্রয়েডের নবম এ সংস্করণে নোটিফিকেশন আগের চেয়ে আরও উন্নত করা হয়েছে এবং গুরুত্ব দেওয়া হয়েছে ব্যাটারির চার্জ ধরে রাখার বিষয়টিতে। এ ছাড়া রয়েছে মজার ও অভিনব সব ফিচার।